**מצוות תפילין**

**תלמוד בבלי מסכת ברכות דף מד עמוד ב**

תנן: כל שטעון ברכה לאחריו טעון ברכה לפניו, ויש שטעון ברכה לפניו ואין טעון ברכה לאחריו. בשלמא לרב יצחק בר אבדימי - לאפוקי ירקא, לרבי יצחק - לאפוקי מיא, אלא לרב פפא לאפוקי מאי? - לאפוקי מצות. ולבני מערבא דבתר דמסלקי תפילייהו מברכי אשר קדשנו במצותיו וצונו לשמור חקיו - לאפוקי מאי? - לאפוקי ריחני.

**תלמוד ירושלמי (וילנא) מסכת ברכות פרק ב**

ר' חייה בשם ר' יוחנן מה טעם אמרו אדם לובש תפילין וקורא את שמע ומתפלל כדי שיקבל עליו מלכות שמים תחילה משלם רב אמר קורא את שמע ולובש את תפיליו ומתפלל מתניתא רב פליגא עילוי הרי שהיה עסוק עם המת בקבר והגיע עונת ק"ש הרי זה פורש למקום טהרה ולובש תפילין וקורא את שמע ומתפלל מתניתא מסייעא לרב לא שאדם יקבל עליו מלכות שמים תחילה ואח"כ יקבל עליו עול מצות א"ר ינאי תפילין צריכין גוף נקי מפני מה לא החזיקו בהן מפני הרמאים עובדא הוה בחד בר נש דאפקיד גבי חבריה וכפר ביה א"ל לא לך הימנית אלא לאילין דברישך הימנית ר' ינאי היה לובשן אחר חולייו ג' ימים לומר שהחולי ממרק מה טעם [תהילים קג ג] הסולח לכל עוניכי הרופא לכל תחלואיכי רבן יוחנן בן זכאי לא הוון תפילוי זעין מיניה לא בקייטא ולא בסיתוא וכך נהג ר' אליעזר תלמידו אחריו ר' יוחנן בסיתוא דהוה חזיק רישיה הוה לביש תרויהון ברם בקייטא דלא הוה חזיק רישיה לא הוה לביש אלא דאדרעיה. ואינו אסור משום ערוה. א"ר חייא בר אבא אפיקרסין היה לובש מבפנים. כד הוה אזיל מסחי כיון שהיה מגיע אצל האוליירין היה חולצן. א"ר יצחק עד יעקב תרמוסרה היה לובשן וכד הוה נפיק מסחי הוו יהבין לה וכד הוה מייתן ליה הוה אמר דא מילתא שני ארונות היו מהלכין עם ישראל במדבר ארונו של חי העולמים וארונו של יוסף והיו אומות העולם אומרים מה טיבן של שני ארונות הללו והיו ישראל אומרין להן זה ארונו של יוסף עם ארונו של חי העולמים והיו אומות העולם מונין את ישראל ואומרים וכי איפשר לארון המת להיות מהלך עם ארונו של חי העולמים והיו ישראל אומרים על ידי ששימר זה מה שכתב בזה ולמה הוא אמר דא מילתא. א"ר חנינא בגין מימר מילא דאוריא. א"ל ר' מנא והכין לא ה"ל מילא דאוריא חורי למימר אלא דא אלא קינתורין הוון לומר יוסף לא זכה למלכות אלא על ידי ששימר מצותיו של הקדוש ברוך הוא ואנו לא זכינו לכל הכבוד הזה אלא ע"י ששמרנו מצותיו של הקדוש ברוך הוא ואתון בעיי מבטלה מצוותא מינן באי זה צד הוא מברך עליהן ר' זריקן בשם ר' יעקב בר אידי כשהוא נותן על יד מהו אומר ברוך אקב"ו על מצות תפילין כשהוא נותן על הראש מהו אומר ברוך אקב"ו על מצות הנחת תפילין כשהוא חולצן מהו אומר ברוך אקב"ו לשמור חוקיו. ואתיא כמאן דמר בחוקת תפילין הכתוב מדבר ברם כמאן דמר בחוקת הפסח הכתוב מדבר לא בדא. ר' אבהו בשם רבי אלעזר הנותן תפילין בלילה עובר בעשה. ומה טעם [שמות יג י] ושמרת את החוקה הזאת למועדה מימים ימימה ימים ולא לילות ימימה פרט לשבתות וימים טובים והא ר' אבהו יתיב מתני ברמשא ותפילוי עילוי מצדדין הוה וכמין פיקדון היו בידו אית דבעי מימר לא אמר אלא הנותן אבל אם היו עליו מבעוד יום מותר אית דבעי מימר נשמעיניה מן הדא [שם ט] והיה לך לאות את שהוא לך לאות פרט לימים טובים ושבתות שכולן אות ולא כן כתב מימים ימימה לית לך אלא כיי דמר ר' יוחנן כל מילא דלא מחוורא מסמכין לה מן אתרין סגין.

**תלמוד בבלי מסכת שבת דף מט עמוד א**

גמרא. אמר רבי ינאי: תפילין צריכין גוף נקי כאלישע בעל כנפים. מאי היא? אביי אמר: שלא יפיח בהן. רבא אמר: שלא יישן בהן. ואמאי קרי ליה בעל כנפים? שפעם אחת גזרה מלכות רומי הרשעה גזירה על ישראל, שכל המניח תפילין ינקרו את מוחו. והיה אלישע מניחם ויוצא לשוק. ראהו קסדור אחד - רץ מפניו, ורץ אחריו. וכיון שהגיע אצלו נטלן מראשו ואחזן בידו, אמר לו: מה זה בידך? אמר לו: כנפי יונה. פשט את ידו ונמצאו כנפי יונה. לפיכך קורין אותו אלישע בעל כנפים. ומאי שנא כנפי יונה משאר עופות? - משום דאמתיל כנסת ישראל ליונה, שנאמר +תהלים סח+ כנפי יונה נחפה בכסף וגו' מה יונה כנפיה מגינות עליה - אף ישראל מצות מגינות עליהן.

**תוספות מסכת שבת דף מט עמוד א**

כאלישע בעל כנפים - להכי נקט אלישע דמסתמא כיון שנעשה לו נס בתפילין היה זהיר בהן והיה לו גוף נקי ומזה הטעם אין אנו יכולין ליפטר שהרי בזה אנו יכולין להזהר ואין תימה על מה שמצוה זאת רפויה בידינו שגם בימי חכמים היתה רפויה כדתניא בפרק ר' אליעזר דמילה (לקמן קל.) ר"ש בן אלעזר אומר כל מצוה שלא מסרו עצמן ישראל עליה בשעת גזירת המלכות כגון תפילין עדיין היא רפויה בידם והא דאמרינן בפ"ק דראש השנה (דף יז.) פושעי ישראל בגופן קרקפתא דלא מנח תפילין אומר ר"ת דמיירי באותן שעושין מחמת מרד ומבזין המצות ושוחקין ברצועה שבידם ובראשם כדאמר ביומא (דף לו:) פשעים אלו המרדין והא דאמר במדרש תפילין מפני מה לא החזיקו בהן מפני הרמאים אין נראה לר"י דמשום רמאין נמנעו מלעשות מצוה אלא ה"פ מפני מה לא החזיקו נאמנות באדם המניח תפילין וקאמר מפני הרמאין שהיו מניחין תפילין לרמות בני אדם כדמפרש התם מעשה בתלמיד אחד שהפקיד מעותיו אצל אחד שהיה מניח תפילין כשתבע בו אמר להד"ם אמר ליה אותו תלמיד לא לך הפקדתי אלא לתפילין שעל ראשך וצ"ע שם.

**חידושי הרמב"ן מסכת שבת דף מט עמוד א**

מאי טעמא אביי אמר שלא יפיח בהם. פי' למאי הלכתא בעי' כאלישע וכי כל מי שאינו צדיק גמור כמותו לא יניח תפילין, אמר אביי לא לענין חסידותו אלא לענין זריזותו וזהירותו דאיהו אדם גדול וזריז בהן היה שהרי נעשה לו נס גדול כזה, ורבא אמר שלא יישן בהם אחת שינת קבע ואחת שינת ארעי, ואף על גב דבמס' סוכה איפליגו בהא מלתא תנאי, אדרבא דהוא בתרא סמכי' זהו כדעת רבינו הגדול ז"ל שהשמיטן לאותן ברייתות שבפ' הישן ולא כתבן בהלכות תפילין, ואי קשיא אלישע שהיה גוף נקי למה נטלן מראשו והא בשעת שמד אפי' אערקתא דמסאנא יהרג ואל יעבור (סנהדרין ע"ד ב'), ה"מ לעבור על מצות לא תעשה אבל אם גזרו לבטל מצות עשה ודאי תבטל ואל יהרג דשב ואל תעשה שאני, ועוד שהן יכולין לבטל על כרחו שיניחוהו בבית האסורין וממילא תבטל, ואף על פי שהיה מניחן שמא היה סבור שלא יראהו אדם או שהיה מוסר עצמו למיתה שלא לבטל מעליו מלכות שמים, ורשאי הוא בכך ואינו כמתחייב בנפשו אף על פי שאמרו יבטל ואל יהרג, שכל מצוה שהחזיקו בה ישראל בשעת השמד נוטלין עליה שכר הרבה ועדיין מוחזקת בידם, ואמרו בהגדה בבראשית רבה מה לך יוצא ליסקל על שמלתי את בני מה לך יוצא ליצלב על שנטלתי את הלולב וכו', וכן מצינו בדניאל שמסר עצמו למיתה על התפלה שהיא מצות עשה דרבנן.

**חידושי הריטב"א מסכת שבת דף מט עמוד א**

כיון שהגיע אצלו נטלם מראשו ואחזן בידו. יש מקשים והלא שעת השמד היה וקי"ל בסנהדרין (ע"ד ב') דאפי' אערקתא דמסאני יהרג ואל יעבור כל שכן על מצוה גדולה כזו, ומסתברא דלא קשיא דהא מצות תפילין בחיוב תורה אינו אלא בשעה שמקבל עליו עול מלכות שמים, ולהניח כל היום הוא מדת חסידות, וכיון שכן לא היה יכול למסור עצמו עליהם על שאר היום, ומורינו הרב ז"ל היה אומר בשם רבינו הגדול ז"ל [ש]לא אמרו יהרג ואל יעבור אלא על ביטול מצות לא תעשה שהרי יש בידו ליהרג ולא יעשה, אבל על מצות עשה שאומרים לו שב ואל תעשה לא יהרג על זה שהרי הדבר בידו לכוף אותו שלא יעשה, והוה ליה באותה שעה כמו שאמרו (סנהדרין ע"ד ב') אסתר קרקע עולם היתה, ודניאל שמסר עצמו על התפלה לפנים משורת הדין היה עושה לפי שהיה הדור פרוץ ויפרצו לעבור בשאר מצוות לא תעשה, וטעם נכון הוא זה, ובמסכת סנהדרין הארכתי בזה בס"ד.

**תוספות מסכת ברכות דף מד עמוד ב**

ולבני מערבא דמברכין הכי בתר וכו' - ואנן לא עבדינן כבני מערבא דדוקא לדידהו שהיה דרכם לסלקם בלילה שייכא ברכה דלשמור חקיו כדכתיב ושמרת את החקה הזאת למועדה מימים וגו' אבל אנו שמסלקין אותן בחצי היום או אפי' נסלקן בלילה לא שייך חקה

**רמב"ם הלכות תפילין ומזוזה וספר תורה פרק ד**

הלכה כה קדושת תפילין קדושתן גדולה היא שכל זמן שהתפילין בראשו של אדם ועל זרועו הוא עניו וירא שמים ואינו נמשך בשחוק ובשיחה בטילה ואינו מהרהר מחשבות רעות אלא מפנה לבו בדברי האמת והצדק, לפיכך צריך אדם להשתדל להיותן עליו פ כל היום שמצותן כך היא, אמרו עליו על רב תלמידו של רבינו הקדוש שכל ימיו לא ראוהו שהלך ארבע אמות בלא תורה או בלא ציצית או בלא תפילין.

הלכה כו אף על פי שמצותן ללבשן כל היום בשעת תפלה יותר מן הכל, אמרו חכמים כל הקורא קריאת שמע בלא תפילין כאלו מעיד עדות שקר בעצמו, וכל שאינו \* מניח תפילין עובר בשמונה עשה שהרי בארבע פרשיות צוה על תפילין של ראש ועל תפילין של יד, וכל הרגיל בתפילין מאריך ימים שנאמר ה' עליהם יחיו.

**דרכי משה הקצר אורח חיים סימן כט**

(א) והמרדכי כתב סוף כיצד מברכין (סי' קנד) דאע"ג דאין לברך לשמור חוקיו מכל מקום יש לברך לשמור תפילין וכן בכל המצות יש לברך מעין המצוה עכ"ל ואין המנהג כן וכן כתב הרב אבודרהם (ברכת המצות עמ' יג) שאנו נוהגין שלא לברך על שום מצוה כשמסלקים וחזי מאי עמא דבר עכ"ל וכן כתבו התוספות פרק בא סימן (נדה נא: ד"ה ולבני):

כתב בהגהות מיימוניות פ"ד (אות ה) בשם העיטור (ח"ב הל' תפלין ח"ו ס ע"ג) בשם הגאונים שאין חולצין התפילין עד כימי השמים על הארץ דערבית עכ"ל. ונראה שזה מיירי בימיהם שהיו מניחין כל היום לכך לא היה חולץ עד אותה שעה אבל האידנא נוהגים להניח תפילין עליהן עד אחר קדושת ובא לציון. ויש נוהגים לסלקן כשמגיע ואומר יהי רצון מלפניך שנשמור חקיך כו' כדי לעשות זכר לבני מערבא שהיו מברכין לשמור חקיו וב"י כתב (סי' כה עמ' ע ד"ה כתבו הגהות) דאין טעם למנהג זה. ובספר אחד הנקרא פתח עינים (לר' משה יקר אשכנזי עמ' ז) ראיתי שאין להסירן עד שיאמר בהן ג' קדושות ומפרש שם טעם על צד הקבלה. וי"א דצריך להמתין עד שיאמר ג"כ ד' קדישין דהיינו לאחר קדיש יתום והסימן על זה ב' שינין שבתפילין האחת ג' ראשין נגד ג' קדושות והשנית ד' ראשין נגד ד' קדישין וכן כתב בספר המוסר (לר' יהודה כלץ פ"ד עמ' ע) על צד הקבלה וכן אנו נוהגים:

**שולחן ערוך אורח חיים הלכות תפילין סימן לז**

זמן הנחת תפילין, ובו ג' סעיפים.

סעיף א גדול (א) שכר מצות תפילין, וכל מי (ב) שאינו מניחם הוא (ג) בכלל א פושעי ישראל (ד) בגופן.

סעיף ב \* מצותן להיותם עליו כל היום, אבל מפני שצריכים גוף נקי שלא יפיח בהם ושלא יסיח דעתו מהם, ואין כל אדם יכול ליזהר בהם, ב נהגו שלא להניחם כל [ג] היום. ומ"מ צריך כל אדם ליזהר בהם (ה) להיותם עליו \* (ו) בשעת ק"ש (ז) ותפלה.

סעיף ג \* קטן (ח) היודע לשמור תפילין בטהרה שלא יישן ושלא יפיח בהם. הגה: ושלא ליכנס בהן לבית הכסא (רש"י פרק לולב הגזול), ג חייב אביו \* לקנות לו תפילין (ט) לחנכו. הגה: \* ד וי"א \* דהאי קטן (י) דוקא שהוא (יא) בן י"ג [ד] שנים ויום אחד. (בעל העיטור) \* (יב) וכן נהגו, ואין לשנות (דברי עצמו).

**פרי מגדים אורח חיים אשל אברהם סימן לז**

והנה מסופק אני אם מן התורה חייב כל היום בתפילין, או מן התורה די ברגע אחד שמניח ומדרבנן כל היום, ובטלוה עכשיו שאין לנו גוף נקי כל היום. ובלבוש [סעיף ב] מבואר לאות על ידך [שמות יג, ט], צריך כל היום מן התורה. ובר"מ פרק ד' דתפילין הלכה כ"ה כל זמן שתפילין עליו הוא עניו וירא שמים ומדבר בדברי האמת וצדק "לפיכך" צריך שישתדל להיותן עליו כל היום "שמצותן" כך הוא. אפשר שי"ן שמצותו כמו ואפר כירה [ביצה ח, א] וכדומה. ועיקרן של דברים דאם לא הניח יום אחד כלל לתפילין ביטל מצות עשה, ובהניח רגע עליו קיים המצוה, אבל מצוה מן המובחר מן התורה להיותן עליו כל היום, (ויש כמה דברים מן התורה כן), ועכשיו נהגו כו':

**מגן אברהם סימן לז ס"ק ב**

ב (פמ"ג) (מחה"ש) נהגו שלא להניחן - משמע קצת דאפי' מי שיודע בעצמו שיש לו גוף נקי לא יניחן כל היום מפני הרמאי' כמ"ש בב"י לחד פי' ומ"ע כ' בתשו' שתיקן להניח' שנית במנחה ע"ש:

**ביאור הלכה סימן לז סעיף ב ד"ה \* מצותן וכו'**

מצותן וכו' - עיין בפמ"ג שמסתפק אם מן התורה חייב כל היום או מן התורה די ברגע אחד שמניח ומדרבנן כל היום ובטלוה עכשיו שאין לנו גוף נקי ומסיק דעיקרן של דברים דאם לא הניח יום א' כלל לתפילין ביטל מ"ע ובהניח רגע עליו קיים המצוה אבל מצוה מן המובחר מן התורה להיותן עליו כל היום וכו' עיין שם. ובספר ישועות יעקב פסק דמן התורה מצותן כל היום עיין שם. ועיין בספר א"ר שמוכח מדבריו דמי שיודע שיש לו גוף נקי אין לו לפטור א"ע ממצות תפילין כל היום. ופשוט דכונתו אם יודע שיוכל ליזהר א"ע ג"כ מהיסח הדעת דהיינו עכ"פ משחוק וקלות ראש כמו שכתבנו לעיל בכלל כ"ח עי"ש. ועיין בספר מעשה רב שכתב דאם חושש ליוהרא בפני הבריות מותר בשל יד לבד. ומ"מ טוב לעשות של ראש קטן והרצועות יהיה ג"כ מכוסות מלילך בשל יד לבד עכ"ד ואשרי המקיים כדינו כמשאחז"ל במגילה כ"ח שאלו תלמידיו את ר"ז במה הארכת ימים א"ל וכו' ולא הלכתי ד"א בלא תורה ובלא תפילין:

**ספר סדר היום סדר אשרי ובא לציון**

ואומר ובא לציון וענין קדושה זאת היא דבר גדול להוסיף קדושה על קדושתן של ישראל והיא נקראת תוספת קדושה ואין ראוי לשום בר ישראל לבטל אותה כלל ועיקר: ואין לצאת מבהכ"נ עד שיאמר ש"ץ סדר קדושה ויאמר עמו מלה במלה כי אין רשות ליחיד לומר כי אם תרגום הקדושה אבל הלשון הקדש אינו יכול כי אם בניגון כקורא בתורה. וכן איתא בזוהר פ' תרומה וכן אותה של יוצר אין ראוי ליחיד לאומרה כאשר כתבנו וסימנך שנים מקרא וא' תרגום כל דבר שהוא מקרא צריך רבים והתרגום א' וכל עניני התפלה כלם במספר במשקל ואין לשנות המטבע שטבעו בהם להתחכם עליהם ולא להוסיף ולא לגרוע ואין להקל בהם כלל. וגומר הענין ואומר (ברוך אלהינו וכו' יהי רצון) והוא תפלה מפוארה שאנו מודים ומשבחים למי שהבדילנו מן התועים ונתן לנו תורתו ומצותיו לזכות בהם לחיי העוה"ב ולעשות רצונו למצוא חן בעיניו ונ"ל שתקנו התפלה הזאת במקום הזה אחר סדר קדושה מפני שהיא סוף התפלה וגמרה כי אחר זה אין עוד ענין אחר מתקוני התפלה וכן אנו אומרים עליה תתקבל צלותנא וכיון שהוא סוף התפלה וגמר הענין ראוי לנו להודות ולשבח למי שזכנו לעמוד לפניו להיותנו חלקו ונחלתו עמו צאן מרעיתו ואנו מתפללים אליו והוא עונה אותנו כדכתיב כי מי גוי גדול אשר לו אלהים וכו' בכל קראינו אליו ועוד מצורף לזה שהוא זמן סילוק התפילין ואנו מתפללין לאל יתברך וית' שנשמור חקיו ומצותיו בעה"ז כמו שזכינו לשמור מצות האלו ציצית ותפילין ותפלה כן יה"ר מלפניו שנזכה לשמור ולקיים מצותיו וחוקיו ומשפטיו לזכות באמצעות זה לחיי העוה"ב וזה דומה לתפלת בני מערבא שהיו מברכין על סלוק התפילין לשמור חקיו. וכן ראיתי מדקדקין כשמגיעים (יה"ר מלפניך שנשמור חקיך) מתחילין להסיר הרצועה מעל יד וממתיני' עד שיאמר שליח צבור תתקבל ומסירים תפלה של ראש: אבל לי נראה שאין ראוי למדקדק להסיר התפילין והטלית כ"א אחר ברכו ועלינו לשבח שהוא שבח גדול וחשוב וראוי לאומרו בטלית ותפילין ויאמר (תפלה לדוד הטה ה' אזנך ענני וכו') והוא מזמור מיוחד להתחנן בו שישמע האל ית' וית' תפלתנו ולכן תקנו אותו אחר התפלה וצריך האדם ליזהר בו ולא יקל להניחו ולא יקרא אותו ואדרבא ראוי לקרוא אותו מלה במלה ולהתחנן לאל ית' וית' יקבל תפלתו וישפוך לפניו שיחו. ומפני שקריאתו מראה צער ושברון לב לזה תקנו שלא לאומרו בזמן שמחה דכתיב (ביום צרתי אקראך כי תענני) ומתחילין (בית יעקב לכו ונלכה) והוא ג"כ מענין שיקבל האל תפלתנו כי אין לנו מושיע מבלעדיו ויהיו דברינו אשר התחננו לפניו קרובים אליו כמו דכתיב כי מי גוי גדול אשר לו אלהים קרובים אליו כה' אלהינו ויאמר (שיר המעלות לדוד לולי ה' שהיה לנו) והענין להורות שכבר קבל תפלתנו כמה פעמים והושיענו מיד צרינו וקמינו ולא נתננו טרף לשניהם ואין אנו כופין בטובתו חלילה:

**ליקוטי מוהר"ן תניינא תורה טו**

אלו המתפארין עצמן בשקר, בגדולות ונפלאות, וכאלו אין שום דבר נמנע מהם, והכל בידם, ויש מהם שהם מנהיגי הדור. הנה עיקר כחם ויניקתם, הוא רק מהצדיקים הגדולים. כי יש צדיקים אמתיים גדולים במעלה, ויש להם פה קדוש, ודרכם לדבר גדולות ונפלאות. והם באמת יכולים לעבוד ה' בכל דבר שבעולם, באכילה ושתיה ושאר דברים, וכמובא בכוונות שלפעמים ממתיקין דינים ע"י אכילה ושתיה. ויש צדיקים אמתיים שיכולין לעשות פדיון ע"י אכילתם, וכיוצא. ומחמת ההתפארות של אלו הצדיקים הגדולים שיוצא מפיהם הקדוש, מזה בא שנמצאים צבועים שקרנים, שמתדמים עצמן כקוף, ומתפארין עצמן ג"כ ממש באלו הלשונות של התפארות, שיוצא מפה קדוש של הצדיק האמת. וכעין שמצינו בנביאים, שירמיה היה מתנבא בשוק העליון, הנני שובר את קשת עילם וכו' (ירמיה מט). וחנניה בן עזור נביא שקר, היה מתנבא בלשון זה ממש להיפך (סנהדרין פט), כמו כן מתנהג עכשיו כנ"ל. אבל עיקר יניקתם, רק מצדיקים כאלו שהולכים בגדולות ונפלאות כנ"ל. כי מצדיקים פשוטים, עובדי ה' בפשיטות, בתורה ותפלה ומעשים טובים, אין להם שום כח. מאחר שהצדיקים בעצמן אינם מדברים גדולות, ומתנהגים בפשיטות בעבודה תמה. ע"כ אין להשקר והגדלות שלהם, אחיזה בהם כ"כ. ואף על פי שגם בזה אפשר קצת שימצאו שקרנים צבועים בדרך זה, כמו שנמצא שיש אנשים שיושבים מעוטפים בטלית ותפילין כל היום, והם צבועים. עכ"ז אין להם כח להטעות העולם כ"כ, כמו אלו המתפארין בגדולות כנ"ל. כי דע, שהצדיק האמת הנ"ל, מקבל דיבור פיו הקדוש מבעלי צדקה. וזה בחי' (תהלים קיט) נדבות פי רצה נא ה', שהצדיק מקבל דיבור פיו, מנדיבי לב, דהיינו בעלי צדקה. וצדקה היא בחי' מים, בבחי' (שם קיד) ההופכי הצור אגם מים. הצור, זה בחי' (תהלים עג). צור לבבי. כי יש לב אבן (יחזקאל לו), דהיינו אבירי לב הרחוקים מצדקה (ישעי' מו). וזהו ההופכי הצור אגם מים, דהיינו שנתהפך ללב רך, בחי' (איכה ב) שפכי כמים לבך נוכח פני ה', היינו לב רך, להתנדב לצדקה. ובשביל זה נקרא צדקה מים, כ"ש (עמוס ה) וצדקה כנחל איתן. וזה בחי' (קהלת יא) שלח לחמך על פני המים, הנאמר בצדקה. וע"י הצדקה, נעשה פה קדוש של הצדיק כנ"ל. וזה בחי' (ר"ה ו ע"א) בפיך זו צדקה, שע"י צדקה, נעשה הפה של הצדיק כנ"ל. והצדיק הוא בחי' (דברים לג) בכור שורו הדר לו, ובכור נוטל פי שנים, היינו שדיבור פיו הקדוש יש לו שני משמעות, ומזה בא שיש כח ויניקה להצבועים הנ"ל, לינק מהם, להפוך דבריהם אל השקר שלהם, מאחר שהדיבור הקדוש בעצמו, יש לו שני משמעות, בבחי' פי שנים כנ"ל:

ר' צדוק הכהן מלובלין - פרי צדיק בראשית לחנוכה

[יא] נר חנוכה משמאל מזוזה מימין. ובשאילתות דרב אחאי גאון (וישלח שאילתא כ"ו) הגירסא ובעל הבית בטלית מצויצת באמצע ובתשובת מהרי"ל (סוף סימן מ') איתא דסיים לקיים מה שנאמר (קהלת ד', י"ב) והחוט המשולש לא במהרה ינתק והוא סיים על זה פירוש חוט של ציצית. והנה בגמרא (מנחות מ"ג ב) איתא כל מי שיש לו תפילין בראשו ותפילין בזרועו וציצית בבגדו ומזוזה בפתחו הכל בחיזוק שלא יחטא שנאמר והחוט המשולש וגו', ושם הכוונה על כל השלוש מצוות שהם כמו חוט המשולש שהוא חזק ביותר ולא על חוט הציצית דוקא. אבל שם כל אותן שלוש מצוות עצמן הם על האדם כל היום דתפילין בזרוע ובראש היו הולכים כל היום וגם ציצית בבגדו ומזוזה בפתחו המה תמידיות מה שאין כן מצות נר חנוכה שמצותה רק בלילה ואז אין הזמן לחטוא וכמו שאמרו (שבת פ"ט ב) דל עשרים וחמש דלילותא. ולא שייך שיהיה מצוה זו להציל מהחטא. ומה גם שהוא לשעה קלה זמן ההדלקה. ועל כן פירש מהרי"ל שהמכוון מהחוט של ציצית באמצע דחוט דציצית הוא לזכור על ידי זה כל המצוות וצירוף השתי מצוות דחנוכה ומזוזה מועיל לאותו חוט להתחזק ולהיות כבחינת החוט המשולש שנעשה בזה בחינת יעקב חבל נחלתו המשולש מקדושת כל שלושה האבות כחבל הזה שאין מפקיעין אותו בפחות משלוש (בראשית רבה ס"ח, י"ב) והכח הזה נקבע ונשלם על ידי הנרות חנוכה בכלל נפשות ישראל.

ר' צדוק הכהן מלובלין - פרי צדיק דברים לראש חודש אלול

המלות בקריאת שמע רק שלמד מנעוריו שיש בורא עולם ולכן אומר קריאת שמע. בכח זה שנתן לך ה' יתברך לפי חלקך יהיו כל מעשיך שתעשה בחכמה זו.

וזה הוא ההקדמה וההכנה לחודש תשרי ורבי אליעזר סבירא ליה שבתשרי עתידין להגאל (ראש השנה י"א א) ואזיל לטעמיה דסבירא ליה (סנהדרין צ"ז ב) אם ישראל עושין תשובה נגאלין ותשרי הוא זמן תשובה שבתוכו הוא עשרת ימי תשובה ויום הכפורים. ורבי יהושע פליג עליו וסבירא ליה ולא בכסף תגאלו לא בתשובה וכו' ואלו ואלו דברי אלהים חיים דבתשרי עלה במחשבה להבראות ובניסן נברא בפועל כמו שכתבו תוס' (ראש השנה כ"ז. ד"ה כמאן) וכן בכל המחלוקת שנחלקו גם לענין הגאולה אלו ואלו דברי אלהים חיים ואם יעשו תשובה אז כשיכופר ביום הכפורים יהיה ביאת הגואל במהרה בימינו בתשרי. ועל זה קדם לו חודש אלול לתקן מעשה היד שמאל על פי החכמה המרומז באות י' מהשם הקדוש. ותפילין צריכין גוף נקי (שבת מ"ט א) פירוש שהגוף יהיה נקי מחטא שלא קלקל כלל ואז המצוה לילך כל היום בתפילין. אך מי שקלקל הגוף על ידי הלב כסיל שמזה נכנס למוח אי אפשר לילך כל היום בתפילין דתפילין צריך שלא יסיח דעתו מהן קל וחומר מציץ (שם י"ב א) ובשעת תפילה הלא הוא מתפלל. ולכך אי אפשר לקיים מצות תפילין כתיקונה כל היום בזמן הזה. ומזה הטעם הוא מרופה בידם (שם ק"ל א) דאם לא כן למה לא ציוו החכמים שלא יהיה מרופה אך כיון דאמר רבי ינאי תפילין צריכין גוף נקי ומי שקלקל גופו שוב אי אפשר לקיימה כל היום לכן הוא מרופה. והתוס' (ראש השנה י"ז. ד"ה קרקפתא) הביא מהמכילתא דהקורא בתורה פטור מתפילין ונראה שהביא זה ליישב מה שלא נזהרו הגדולים אז לילך בתפילין כל היום אף שהיה להם גוף נקי וקדוש. אך אינון דמשתדלין באורייתא תמיד הם קשורים על ידי התורה בה' יתברך כמו על ידי מצות תפילין של ראש ושל יד כמו שאמרנו:

ר' צדוק הכהן מלובלין - צדקת הצדיק אות רכ

וזהו תפילין צריכין גוף נקי שיהיה נקי לגמרי מכל תשוקות של עניני עולם הזה [וגם כפשטיה הנקיות בגוף מבטל מחשבות זרות וכמו שאמרו בירושלמי (ברכות פרק ג' הלכה ה') דלכך מרחיקין מצואת קטן לפי שמחשבותיו רעות. ועיקר מה שנקרא מחניך קדוש (דברים כ"ג ט"ו) בהרחקת הצואה הוא מפני המחשבות זרות ורעות שבאות משום שהקדושה היפוכו. ולכן אמרו (ברכות ט"ו א) יפנה ויטול וכו' זהו קבלת עול מלכות שמים שלימה גם יפנה מכלל הקבלת עול מלכות שמים]. ולכך הוא מרופה בידינו כי דבר זה רחוק לזכות לכך ולא קם כמשה. ועל כל פנים בעת תפילה יראה שיגיע לכך להיות דבוק בהשם יתברך לגמרי בכל לבבך ובכל נפשך ובכל מאודך ודי בהנחת תפילין אז. ובכל היום יסתפק בעטיפת הציצית להיות נזכר על כל פנים לדחות כל מחשבות זרות שתפגענו: